# Timnit Gebru

Timnit Gebru (Addis Abeba, 1982/1983) etiopiar-estatubatuar zientzialari informatikoa da, alborapen algoritmikoan eta datu-meatzaritzan espezializaturik dagoena. Black in AI elkarteko sortzailea da, adimen artifizialean lan egiten duten arraza beltzeko ikerlarien elkartea da.
VentureBeat-eko AI Innovations Award 2019 saria irabazi zuen Joy Buolamwini eta Inioluwa Rajirekin batera, AI for Good atalean. Aurpegi errekonozimenduko alborapen algoritmikoaren inguruko akatsa ikertzeagatik jaso zuten saria.

## Biografia

Timnit Gebru Addis Abeban jaio zen eritrear jatorriko familia batean. Bost urte zituela aita hil zen eta amak hartu zuen familiaren ardura. Etiopia eta Eritrearen arteko gerra piztu zen 15 urte zituela eta deportatua izan zen. Estatu Batuetan asilo politiko eskaera egin zuen eta onartua izan zen.
Stanford Unibertsitatean ingeniaritza elektrikoaren masterra egin zuen eta Apple etxearentzako lanean aritu zen lehen iPad-arentzako algoritmoak prozesatzen dituen seinalea garatzen. 2017an Stanforden doktoretza egin zuen Fei-fei Lik gidatuta. Datu-meatzaritza erabiliz gobernuaren menpeko eta ez-menpeko elkarteek komunitate desberdinetan inbertitzen zuten dirua aztertu zuen. Google Street View bidez Estatu Batuetako auzoak ikertu zituen horretarako, irudietatik ezaugarri sozioekonomikoak estrapolatuz; esate baterako ikusten diren autoak aztertuz auzoko hauteskundetako joerak, diru sarrerak eta hezkuntza maila estrapolatu daitezke. Estatu Batuetako 200 hiri populatuenetako 15 milioi irudi erabili zituen. 2017 LDV Capital Vision Summit lehiaketan aurkeztu zuen egindako lana eta irabazi egin zuen. BBC News, Newsweek, The Economist eta The New York Times gisako komunikabideek eman zuten Gebruren ikerketaren berri.
Googleko Adimen artifizialeko Etika taldean egin zuen lan, gizartearen ongizaterako teknologiak duen gaitasuna jorratuz, baina 2020ko abenduan Googleek kanporatu egin zuen, oraindik argitu gabeko arrazoiengatik. MIT-ekin ere Gender Shades taldean hartu zuen parte; aurpegi errekonozimendu baten softwarea landu zuen eta erakutsi zuen emakumezko beltzek gizon zuriek baino %35 errekonozimendu txkiagoa dutela. 2016an Rediet Abebe lankidearekin batera Black in AI elkartea sortu zuen, adimen artifizialean lan egiten duten arraza beltzeko ikerlarien elkartea. Microsoft-eko Justizia, Egozgarritasun, Gardentasun eta Etika mintegian ere ibili zen lanean.

## Erreferentziak

* ↑ The New York Times, 3.12.2020, Cade Metz & Daisuke Wakabayashi, Google Researcher Says She Was Fired Over Paper Highlighting Bias in A.I.
* 1 2 «Black in AI» blackinai.github.io (Noiz kontsultatua: 2023-01-24).
* ↑ (Ingelesez) Burt, | Chris. (2019-07-18). «Buolamwini, Gebru and Raji win AI Innovation Award for research into biometric bias | Biometric Update» www.biometricupdate.com (Noiz kontsultatua: 2023-01-24).
* ↑ «Excuse me sir, but where are all the women? - ROSS Legal Tech Corner ROSS Intelligence» web.archive.org 2019-01-10 (Noiz kontsultatua: 2023-01-24).
* ↑ «Timnit Gebru - Women in Data Science (WiDS) Conference» web.archive.org 2020-12-07 (Noiz kontsultatua: 2023-01-24).
* 1 2 (Ingelesez) AI, People In. (2017-09-18). «Timnit Gebru honored as an Alicorn of Artificial Intelligence by People in AI» Medium (Noiz kontsultatua: 2023-01-24).
* ↑ «Understanding the Limits of AI: When Algorithms Fail - MIT Technology Review» web.archive.org 2020-12-05 (Noiz kontsultatua: 2023-01-24).
* ↑ (Ingelesez) «Leveraging Computer Vision to Predict Race, Education, and Income via Google Streetview» LDV Capital (Noiz kontsultatua: 2023-01-24).
* ↑ (Ingelesez) Lufkin, Bryan. «What Google Street View tells us about income» www.bbc.com (Noiz kontsultatua: 2023-01-24).
* ↑ «A machine-learning census of America’s cities» The Economist ISSN 0013-0613. (Noiz kontsultatua: 2023-01-24).
* ↑ (Ingelesez) Lohr, Steve. (2017-12-31). «How Do You Vote? 50 Million Google Images Give a Clue» The New York Times ISSN 0362-4331. (Noiz kontsultatua: 2023-01-24).
* ↑ (Ingelesez) Simonite, Tom. «What Really Happened When Google Ousted Timnit Gebru» Wired ISSN 1059-1028. (Noiz kontsultatua: 2023-01-24).
* ↑ «Gender Shades» gendershades.org (Noiz kontsultatua: 2023-01-24).

## Kanpo estekak

* Datuak: Q59753117
* Multimedia: Timnit Gebru / Q59753117